Citroën C3

Citroën C3 I.  je malý automobil vyrábaný automobilkou Citroën od roku 2002 do roku 2009. Jeho dizajn je odkazom na ľudový automobil Citroën 2CV. C3 prešla v roku 2005 generálnym facelifotm a je výrobcom označovaná ako C3 (Mk.II). Do roku 2009 bolo vyrobených 2 250 150 kusov. V roku 2009 ju nahradila druhá generácia C3 II. (Mk.I) (A51).

Citroën C3 I. sa stal úspešným modelom. Neskôr z jeho platformy vznikli ešte modely C3 Pluriel, a C3 Picasso vyrábaný na Slovensku v závode PSA Trnava. Platforma C3 bola použitá aj v koncernových automobiloch Peugeot 1007, Peugeot 206 a Peugeot 207. Automobily zdieľajú podvozky, diely podvozkov a motorizácie. Jedna výrobná linka tak môže suplovať diely pre viacero modelov. Tiež dostupnosť dielov je väčšia vďaka ich vzájomnej zameniteľnosti.

V roku 2016 priviedol na trh PSA Groupe Slovakia nový Citroëen C3.

Facelift 
V roku 2005 bolo vyrobených už 1 127 061 kusov modelu C3 Mk.I., automobilka vykonala pripravovaný facelift ktorý mal automobil nielen zmodernizovať ale aj zvýšiť kvalitu automobilov. V exteriéri sa zmenila hlavne predná maska, hustota jej rebrovania a zväčšilo sa logo značky. V interiéri boli použité nové materiály. C3 totiž zmenila cieľovú skupinu ľudí, a z pôvodne jednoduchého auta pre každého podľa vzoru 2CV, sa mala stať štýlová a srdcová záležitosť pre každého.

Motorizácie 

Motorizácia GNV môže jazdiť na stlačený zemný plyn alebo benzín, uvádzané technické údaje sú pre pohon na plyn.

Výbava 
Štandardná výbava zahrňuje čelné airbagy vodiča a spolujazdca, posilovač riadenia s variabilným účinkom, centrálne zamykanie, výškovo a pozdĺžne nastaviteľný volant a elektricky ovládané okna predných dvier.

Citroën C3 Pluriel 
Bol odvodený z Citroënu C3. Je odkazom skôr na Citroën Méhari ako 2CV. Dizajnovo sa od C3 veľmi líši, spoločná zostala len platforma a čiastočne interiér. V základe je to dvojdverový hatchback. Po odstránení plátenej strechy je to kabriolet a po odmontovaní strešných oblúkov sa z neho stáva spider. Demontáž oblúkov je ľahká, každý z nich váži . Po sklopení zadných sedadiel sa vytvorí veľká batožinová plocha a vozidlo je plne funkčným pick-upom. C3 Pluriel skončil v roku 2010. Jeho nástupcom je Citroën DS3 Cabrio.

Citroën C3 Picasso 
Citroën C3 Picasso bol predstavený v roku 2008 na Parížskom autosalóne, ako mini-MPV verzia C3, vyrobený tak, aby konkuroval Vauxhallu/Opelu Meriva a Fiatu Idea. Citroën C3 Picasso sa od roku 2008 vyrába v trnavskom závode PSA Peugeot Citroen Slovakia.

Citroën C3 Aircross 
Na bázi modelu C3 Picasso, vznikol v roku 2010 model triedy SUV pre brazílsky trh, C3 Aircross. Automobil má motorizáciu 1.6 VTi 110 Flexifuel čo znamená, že dokáže jazdiť na Bioethanol E85.

Galéria

Druhá generácia (od 2009) 

Citroën C3 (A51) druhej generácie je malý automobil vyrábaný automobilkou Citroën od roku 2009 až po súčasnosť. V roku 2013 prešiel model faceliftom.

Opis 
C3 bola predstavená v septembri 2009 na Frankfurtskom autosalóne. Zdieľa spoločnú platformu s prémiovým modelom značky Citroën DS3. Druhá generácia Citroënu C3 je charakteristická novým dizajnom a príplatkovým panoramatickým predným oknom "Zenith", ktoré zasahuje až nad hlavu vodiča s celkovou dĺžkou až . Interiér je podobný ako pri modeli DS3, s menšími obmenami. Model je ladený ako komfortný „rodinný“ variant na rozdiel od športovejšie, štýlovejšie a exkluzívnejšie ladeného brata DS3. Model C3 Pluriel bol nahradený modelom DS3 Cabrio. Na rovnakej platforme vznikol aj nový „medzimodel“ Citroën C-Elysée.

C3 II. Mk II. 
V roku 2013 prebehol facelift modelu C3. Zmenila sa hlavne predná maska, predný nárazník, pribudli LED pásy denného svietenia. Zmenila sa ponuka hliníkových diskov a farieb automobilu.

Hybrid Air 
Na autosalóne v Ženeve bol predstavený model hybrid air. Model má zážihovú motorizáciu VTi 82 doplnenú o technológiu Hybrid Air. Táto technológia zahŕňa 80 patentov automobilky Citroen a spája využitie hydraulického piestu a tlakovej nádrže na vzduch. Počas jazdy sa energia uskladnuje do zásobníka v podobe stlačeného vzduchu, ktorý stláčajú 2 hydraulické čerpadlá.
Celok riadi inteligentná elektronická jednotka, ktorá má tri režimy funkcie.
 Air – jazda iba na vzduch
 Engine – pracuje iba spaľovací motor
 Kombinovaný režim v ktorom sa optimálne využíva stlačený vzduch a spaľovací motor pre najlepšiu spotrebu a maximálny výkon, spoločný výkon pohonov tak dosahuje 122 koní.

Prototyp dosahuje kombinovanú spotrebu 2,9l/ a emisie CO2 na úrovni 69g/km. V podmienkach mestskej premávky dosahuje zníženie spotreby o 45 %.

Motory 
Niektoré motorizácie boli prebraté z prvej generácie modelu C3. Novinkou sú verzie E-HDi, ktoré sú vybavené robotizovanou prevodovkou a systémom Stop&Start. Kombináciou týchto systémov sa dosiahlo zníženie spotreby a emisií pri zachovaní alebo zvýšení výkonu motorov.

Galéria

Iné projekty

Zdroj 
 Citroën France
 Citroën Slovakia

Malé automobily
C3